Mäkikenttämittari

Mäkikenttämittari (Xanthorhoe montanata) on mittareihin kuuluva perhonen ja yksi kesän runsaslukuisimmista perhosista.

 Koko ja ulkonäkö 
Helposti tunnistettava, mutta ulkonäöltään hieman vaihteleva perhoslaji. Siipien pohjaväri on valkoinen, joskus rusehtavalla sävyllä. Etusiivessä sisemmän ja ulomman poikkiviirun välinen alue on ruskea ja siiven etureunassa ruskea vyö jakaantuu kahtia, jolloin mustan diskaalitäplän ympärille muodostuu vaalea alue. Siipikuvioinnin sävy ja yksityiskohdat vaihtelevat yksilöittäin ja joskus siiven poikki kulkeva vyö saattaa katketa tai erottua koko matkalta huonosti. Etusiiven ulkosyrjä on harmahtava. Takasiivet ovat valkoiset heikommin erottuvilla poikkiviiruilla ja pienemmällä keskitäplällä. Ruumis on valkoinen ja takaruumiin selkäpuolella on pareittain mustia pisteitä.http://www2.nrm.se/en/svenska_fjarilar/x/xanthorhoe_montanata.htmlhttp://www.ukmoths.org.uk/show.php?bf=1727 Pohjoisimmassa Lapissa elävät yksilöt ovat kooltaan pienempiä ja niiden kuviointi on vaaleampaa.http://www.ksml.fi/teemat/luontokuvat/yoperhoset/m%C3%A4kikentt%C3%A4mittari/25563  Siipiväli 30–33 mm.

 Levinneisyys ja lentoaika 
Mäkikenttämittari on Euroopassa laajalle levinnyt ja elää Suomessakin koko maassa muutamia Pohjois-Lapin alueita ja laajoja yhtenäisiä havumetsäalueita lukuun ottamatta. Laji lentelee keskikesällä, kesäkuun alusta heinäkuun lopulle.http://www.insects.fi/Lepidoptera/Geometridae/Xanthorhoe/montanata/Xanthorhoe%20montanata.htm  Lentoajan alku on myöhäisempi pohjoisempana, mutta lento päättyy samoihin aikoihin koko Suomessa. Toinen sukupolvi elo-syyskuussa on hyvin harvinainen.Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. 

 Elinympäristö ja elintavat 
Perhoset lentävät hämärän aikaan niityillä, pelloilla ja puutarhoissa sekä lehtimetsissä ja niiden laitamilla sekä muissa kosteapohjaisissa maastoissa. Vaikka laji on enimmäkseen aktiivinen hämärän aikaan ja lentää valolle, se lähtee matalassa kasvillisuudessa häirittynä helposti lentoon päivälläkin. Talvehtii toukkana.Peder Skou: The geometroid moths of North Europe (Lepidoptera, Drepanidae and Geometridae). Brill 1986  s. 74–75

 Ravintokasvi 
Toukka on polyfagi, jonka ravintokasveja ovat erityisesti kullero (Trollius europaeus), pystykiurunkannus (Corydalis solida), keltamatara (Galium verum) sekä etelänpaimenmatara (Galium mollugo).http://www.funet.fi/pub/sci/bio/life/insecta/lepidoptera/ditrysia/geometroidea/geometridae/larentiinae/xanthorhoe/index.html#montanata

 Lähteet 

Luokka:Kenttämittarit